**10**

Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), 22.e člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, 139/22, 38/24, 48/24 -odl. US in 95/24 - ZSTSPJS), drugega odstavka 5. člena Uredbe o delovni uspešnosti iz naslova povečanega obsega dela za javne uslužbence (Uradni list RS, št. 53/08, 89/08, 175/20 in 95/24 - ZSTSPJS) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_\_ sprejel

**S K L E P**

**o določitvi dela plače za delovno uspešnost iz naslova povečanega obsega dela**

**za direktorja Stanovanjskega sklada Mestne občine Nova Gorica**

**za obdobje od 1. 1. 2025 do 31. 3. 2025**

1.

Direktorju Stanovanjskega sklada Mestne občine Nova Gorica se določi del plače za delovno uspešnost iz naslova povečanega obsega dela, mesečno v višini 20 odstotkov plače direktorja (bruto 604,75 EUR), za obdobje od 1.1.2025 do 31.3.2025 oziroma do vrnitve začasno odsotnega delavca, ki ga direktor nadomešča.

1.

Direktorju se del plače za delovno uspešnost iz naslova povečanega obsega dela izplača v letu 2025.

Ta sklep velja takoj.

Številka: 410-5/2023

Nova Gorica, dne Samo Turel

 ŽUPAN



Številka: 410-5/2023-70

Nova Gorica, dne 2. junija 2025

O B R A Z L O Ž I T E V

Nadzorni svet Stanovanjskega sklada Mestne občine Nova Gorica (v nadaljevanju: NS SSMONG) je z vlogo z dne 21. 3. 2025 Mestnemu svetu Mestne občine Nova Gorica, predlagal v obravnavo in sprejem sklepa o določitvi dela plače za delovno uspešnost direktorja iz naslova povečanega obsega dela, mesečno v višini 20 odstotkov plače direktorja za obdobje od 1. 1. 2025 do 31. 3. 2025. V vlogi je navedeno, da je imel direktor v zadevnem obdobju zaradi odsotnosti sodelavca za investicije in vzdrževanje, ki sicer traja že dalj časa in bo predvidoma trajala do sredine aprila 2025 ter zaradi trajno odsotnega delavca, ki je bil zadolžen za popravila in hišniška dela, povečan obsega dela. V vlogi je tudi navedel, da so sredstva v finančnem načrtu sklada za ta namen zagotovljena, in sicer iz naslova nadomestil zaradi začasno odsotnega delavca.

Uredba o delovni uspešnosti iz naslova povečanega obsega dela za javne uslužbence (Uradni list RS, št. 53/08, 89/08 in 175/20) v 2. členu določa, da se lahko javnemu uslužbencu izplača del plače za delovno uspešnost iz naslova povečanega obsega dela v posameznem mesecu pod pogoji, ki jih določa zakon, če povečan obseg dela opravi pri opravljanju rednih delovnih nalog uporabnika proračuna ali projekta, načrtovanega v okviru sprejetega finančnega načrta uporabnika proračuna. 3. člen navedene uredbe določa, da se del plače za plačilo delovne uspešnosti iz naslova povečanega obsega dela zagotavlja iz prihrankov sredstev za plače posameznega proračunskega uporabnika, ki nastanejo zaradi odsotnosti javnih uslužbencev z dela, ali nezasedenih delovnih mest ali iz sredstev projekta, ki so predvidena v finančnem načrtu uporabnika proračuna. V 4. členu pa je določeno, da lahko višina dela plače za plačilo delovne uspešnosti iz naslova povečanega obsega dela znaša za javnega uslužbenca največ 20 odstotkov osnovne plače. V 5. členu uredba določa, da, če je ustanovitelj in financer javnega zavoda lokalna skupnost, odloči o delu plače za delovno uspešnost iz naslova povečanega obsega dela za direktorje s sklepom organ, pristojen za njihovo imenovanje, s soglasjem pristojnega organa lokalne skupnosti, v kateri je sedež uporabnika proračuna.

Skladno s 17. členom Odloka o ustanovitvi Stanovanjskega sklada Mestne občine Nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21, v nadaljevanju: Odlok) direktorja SSOMG imenuje Mestni svet Mestne občine Nova Gorica.

Zakon o skupnih temeljih sistema plač v javnem sektorju (Uradni list RS, št. 95/24; v nadaljevanju: ZSTSPJS) v 119. členu določa, da se do 1. januarja 2026 za izplačevanje delovne uspešnosti za javne uslužbence v plačnih skupinah od B do K uporabljajo določbe prve in druge alineje 21. člena in od 22. do 22.e člena Zakona o sistemu plač v javnem sektorju.

22.d člen Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21 in 139/22) določa, da lahko uporabniki proračuna v primerih, ko to določa ta zakon, izplačujejo sredstva za delovno uspešnost iz naslova povečanega obsega dela nad omejitvijo iz 22. člena tega zakona, če imajo za ta namen na razpolago sredstva iz prihrankov sredstev za plače, ki nastanejo zaradi odsotnosti javnih uslužbencev, ali nezasedenih delovnih mest za katera so bila predvidena sredstva v finančnem načrtu uporabnika proračuna, in sredstev za posebne projekte. Drugi odstavek 22.e člena tega zakona določa, da se javnemu uslužbencu lahko izplača del plače za delovno uspešnost iz naslova povečanega obsega dela za opravljeno delo, ki presega pričakovane rezultate dela v posameznem mesecu, če je na ta način mogoče zagotoviti racionalnejše izvajanje nalog uporabnika proračuna.

Izračun:

* bruto plača direktorja znaša 3.180,87 EUR
* 20 % bruto plače direktorja znaša 636,17 EUR x 3 = 1.908,51 EUR.

**Mestnemu svetu Mestne občine Nova Gorica predlagamo, da obravnava predloženo gradivo in sprejme predlagani sklep.**

Pripravila:

Tjaša Harej Pavlica Samo Turel

Vodja službe za premoženjske zadeve ŽUPAN

Priloga:

* Sklep NS št. 100-2/2021-34 z dne 21. 3. 2025